1994

Godina 1994 (MCMXCIV) bila je redovna godina koja počinje u subotu po gregorijanskom kalendaru (link pokazuje kalendar).

Po odluci UN ova godina je obeležena kao:
 Međunarodna godina porodice/obitelji
 Međunarodna godina sporta i olimpijskog ideala

Događaji

Januar/Siječanj 
 1. 1. - Denominacija jugoslovenskog dinara, skinuto devet nula. Hiperinflacija se nastavlja, ovog meseca su izdate novčanice od 10 dinara (Josif Pančić), 1000 (Petar II Petrović Njegoš); 5.000 (Dositej Obradović) 3-ćeg; 100 (Nikola Tesla, 5-tog); 50.000 (Karađorđe, 10-tog); 500.000 (Jovan Cvijić, 12-tog); 10.000.000 (Ivo Andrić, 14-tog).
 1. 1. (tj. 3. 1.) - U Hrvatskoj je uveden Porez na dohodak (jedna četvrtina prihoda, koji iznosi 996 hrd, tj. 147 dolara).
 1. 1. -  Uspostavljeno Sjevernoameričko područje slobodne trgovine (NAFTA) koje čine SAD, Kanada i Meksiko (zamenjeno sporazumom USMCA 2020).
 1. 1. - U meksičkoj državi Chiapas započinje oružana pobuna pod vodstvom Zapatističke vojske nacionalnog oslobođenja (EZLN), između ostalog zato što je zbog NAFTA-e ukinuta ustavna neprikosnovenost komunalnog zemljišta (ubrzo se povlače u šumu).
 1. 1. - Zapadne i istočne željeznice u Njemačkoj spojene u Deutsche Bahn.
 1. 1. - Osnovan Europski monetarni institut, preteča Europske središnje banke (od 1997).
 2. 1. - Više od 70 ljudi poginulo i najmanje 670 ranjeno, tokom dvodnevnih borbi sukobljenih islamskih frakcija u glavnom gradu Avganistana Kabulu. Dostum menja stranu ovog meseca, udružuje se sa Hekmatyarom protiv Masuda i Rabbanijeve vlade; u borbama u Kabulu do juna gine 25.000 ljudi.
 3. 1. - Ofanziva VRS na Sarajevo, desetine mrtvih u granatiranju narednih dana.
 4. 1. - Litvanija zvanično traži članstvo u NATO, što Rusija smatra "destabilizujućim" (Litvanija se 27-og priključuje Partnerstvu za mir).

 5. 1. - Ambasador SAD u UN Madeleine Albright u Zagrebu: upozorava Hrvatsku da bi mogla biti izložena sankcijama ako se umeša u Rat u BiH (Hrvatska je zapretila da bi mogla poslati vojsku zbog ofanzive ARBiH na bosanskohrvatske položaje).
 6. 1. - Viktor Ivančić, glavni urednik Feral Tribune-a uhapšen zbog neodazivanja na vojnu obavezu.
 6. 1. - Umjetnička klizačica Nancy Kerrigan ozlijeđena u Detroitu, u napadu koga je organizirao bivši suprug njene suparnice Tonye Harding.
 8. 1. - Valerij Poljakov započinje 437 dana boravka na Miru.
 9. 1. - Bošnjačko-hrvatski sukob: nastavak ofanzive ARBiH u području Viteza - Pokolj u Buhinim Kućama. ARBiH želi "preseći" dolinu Lašve.

 11. 1. - Pokrenut NATO-ov program Partnerstvo za mir, ove godine se priključuju 23 zemlje, ukupno 34 do 2006, od kojih je 15 ušlo u NATO 1999-2023.
 11. 1. - Samit NATO-a u Briselu: ponovljeno je upozorenje bosanskim Srbima iz prošlog avgusta o mogućnosti vazdušnih udara, povodom opsade bošnjačkih gradova i s ciljem dopreme humanitarne pomoći.
 11. 1. - Tuđman preti intervencijom u BiH, nakon što je prethodna dva dana razgovarao sa Izetbegovićem u Bonu. Optužuje ARBiH za upotrebu hlora.
 13. 1. - Bosanski Srbi i Hrvati produžuju božićno primirje do kraja meseca.

 14. 1. - Moskovska deklaracija predsednikâ Jeljcina i Klintona: najkasnije do 30. 5. rakete sa nuklearnim oružjem neće ciljati drugu zemlju; predviđeno nuklearno razoružanje Ukrajine.
 14. 1. - Nečiji avioni su gađali fabriku "Bratstvo" u Novom Travniku - zvaničnici UN kažu da su bili hrvatski, zatim poriču.
 16. 1. - Na snazi je Sporazum o zaštiti europskih populacija šišmiša (EUROBATS).

 16. 1. - Operacija "Drina 93": na Olovo je palo preko 800 granata, VRS je pretrpela velike gubitke kod Kruševa, do kraja meseca odustaje od operacija na olovskom pravcu.
 17. 1. - Northridgeanski zemljotres u okolini Los Angelesa: 57 mrtvih, srušio se deo najprometnijeg autoputa Interstate 10.
 18 - 22. 1. - Talas hladnoće na istoku Severne Amerike.
 18. 1. - Novi razgovori o BiH u Ženevi, tema je mapa podele, predloženo da Sarajevo bude pod protektoratom UN.
 19. 1. - Sporazum Hrvatske i SRJ o normalizaciji odnosa.
 22. 1. - Masakr na Alipašinom Polju, ubijeno šestoro dece na sankanju.
 23. 1. - Drugi krug predsedničkih izbora u RSK, proglašena pobeda Milana Martića nad Milanom Babićem sa 51,7% glasova (Martić imao snažnu podršku iz Beograda).

 24. 1. - Na inicijativu guvernera NBJ Dragoslava Avramovića pušten u opticaj novi, "super dinar", prema kursu 1 dinar = 1 nemačka marka. Novi dinar se menja prvo za 13.000.000 starih, a od 26. 1. do 30. 6. za 12.000.000. Jedan "Avramov" dinar je, posle hiperinflacije i tri denominacije, ekvivalentan 120.000.000.000.000.000.000.000 "Antinih" dinara iz januara 1990. (tada je bilo 7 dinara za marku).
 24. 1. - HVO zauzima Here kod Prozora - uništeno selo, 36 mrtvih (ali UN nije našla dokaze zverstava). ARBiH optužuje da je avion redovne HV dejstvovao u Mostaru.
 24. 1. - Sir Michael Rose je novi komandant snaga UN u BiH umesto Francois Briquemonta koji je dao ostavku.
 25. 1. - Rulja presrela konvoj pomoći ispred Kaknja, ranjen bh. policajac, pucano i na konvoj.
 26. 1. - Francuska zahteva da NATO deblokira Tuzlanski aerodrom i Srebrenicu; istovremeno portparol State Departmenta komentariše francuski zahtev da se izvrši pritisak na bošnjačku stranu u mirovnim pregovorima rekavši da je to "čudan moralni račun".

 27. 1. - NY Times tvrdi da je Vojska Jugoslavije uključena u bosanski rat. Senat SAD usvaja sa 87:9 neobavezujuću rezoluciju kojom traži ukidanje embarga na oružje bh. vladi, kao i slanje oružja.
 28. 1. - Kod Zenice kidnapovan i ubijen britanski humanitarni radnik i dvojica ranjena.
 28. 1. - Vlada BiH tvrdi da u zemlji ima jedinica HV, traži sankcije UN protiv Hrvatske - hrvatsko MO odgovara da postoji samo 1.500 - 2.000 dragovoljaca, rođenih u BiH.
 31. 1. - Krenuo Balkanski servis Radija Slobodna Evropa.
 31. 1. - U Republici Srpskoj proglašena opšta mobilizacija. UNHCR sutradan kaže da im se od polovine januara javljaju izbeglice u SRJ koji su dobili pozive, uz pretnju oduzimanja imovine.
 31. 1. - Zoran Đinđić na čelu DS umesto Mićunovića.
 31. 1. - U glavnom gradu Somalije Mogadišu američki marinci u pratnji konvoja, u kojem su bile diplomate SAD, otvorili su vatru na ljude okupljene kod centra za raspodelu hrane i ubili najmanje pet civila, a mnoge ranili.
 ca. 31. 1. - Ruski političar Vladimir Žirinovski u poseti "srpskim zemljama", gde govori o tajnom oružju "eliptonu" (prethodno je bio u Sloveniji, 27-og).

Februar/Veljača 
 2. 2. - Gen. sekretar UN Boutros Ghali obaveštava Savet bezbednosti da se u BiH nalazi 3-5.000 vojnika HV, Savet sutradan upozorava Hrvatsku da rizikuje sankcije ako ih ne povuče.
 2. 2. - Premijerke Turske i Pakistana Tansu Çiller i Benazir Bhutto u poseti Sarajevu.

 5. 2. - Opsada Sarajeva: Minobacačka granata ubija 67 civila na Merkalama. Karadžić tvrdi da su napad izveli Muslimani. Milošević osuđuje napad, nada se da će "ratni zločinci" biti uhvaćeni.
 5. 2. - Budimpeštanski memorandum: Ukrajina se odriče nuklearnog naoružanja za šta joj Rusija, SAD i UK garantuju nezavisnost i teritorijalni integritet.
 6. 2. - Operacija "Drina 93": VRS počinje akciju u bihaćkom pravcu - bezuspešne borbe sledećih mjesec dana.
 7. 2. - U Beogradu osnovana nezavisna novinska agencija FoNet.
 7. 2. - U Sarajevu osnovan Sabor Hrvata BiH, na čelu narodnog vijeća Ivo Komšić - protive se podjeli, kažu da ih Mate Boban ne može zastupati.
 8. 2. - Predsjednik Herceg-Bosne Mate Boban daje ostavku - na čelo Predsjedničkog vijeća će u travnju doći Krešimir Zubak.

 9. 2. - NATO postavio ultimatum bosanskim Srbima da do 21. 2. povuku teško naoružanje oko Sarajeva na 20 km.
 9. 2. - SAD priznale BJR Makedoniju.
 10 - 11. 2. - Novi razgovori u Ženevi: razgovara se arbitražnom panelu o 15 spornih teritorija (Bosanska Krupa, Bosanski Novi, Brčko, Bugojno, Busovača, Donji Vakuf, Gornji Vakuf, Kiseljak, Kreševo, Novi Travnik, Sanski Most, Ustikolina, Višegrad, Vitez, Zvornik). SAD izlažu plan u šest tačaka (etnički kantoni i labava federalna vlada).
 12. 2. - U Zagrebu dogovoreno otvaranje diplomatskih kancelarija između RH i SRJ do kraja meseca, otvaranje auto-puta, telefonske veze, puštanje zarobljenih.
 12 - 27. 2. - Zimske Olimpijske igre u Lilehameru, Norveška
 14. 2.? - U Nemačkoj uhapšen prvi osumnjičeni za ratne zločine u bivšoj Jugoslaviji, Duško Tadić.
 februar - Kontroverzna Benettonova reklamna kampanja sa slikom odeće vojnika poginulog u Bosni (Marinko Gagro iz Čitluka). 
 16. 2. - Grčka uvodi trgovački embargo Makedoniji (što Evropska komisija kasnije ocenjuje kao kršenje propisa EZ).

 17. 2. - Karadžić prihvatio inicijativu ruskog izaslanika Vitalija Čurkina - povlačenje oružja oko Sarajeva, dolazak ruskih mirovnjaka (Rusija je kritikovala pretnju NATO-a).
 18. 2. - Film Reality Bites ulazi u redovno prikazivanje, smatraju ga portretom američke Generacije X. 
 18. 2. - Krajiška milicija uzela most kod Nove Gradiške od nepalskih mirovnjaka.
 20. 2. - Specijalni izaslanik UN Jasuši Akaši izjavio da nema potrebe za vazdušnim udarima oko Sarajeva.
 20. 2. - Ruski bataljon stigao u Lukavicu kod Sarajeva.
 20. 2. - Rat za Nagorno-Karabah: Operacija Kalbadžar, najkrvavija u ovom ratu, završava se azerbejdžanskim neuspehom i povlačenjem.
 21. 2. - Službenik CIA-e Aldrich Ames uhapšen sa suprugom zbog špijuniranja za SSSR.
 24. 2. - Bajaga svira u Sloveniji.
 25. 2. - Primirje između Hrvata i Bošnjaka u BiH, pred početak razgovora u Washingtonu.
 25. 2. - Sporazum Akašija i Martića o povlačenju svih snaga sa mosta kod Gradiške.
 25. 2. - Baruch Goldstein, pripadnik izraelskog kahanističkog pokreta ubija 29 muslimana u džamiji u Hebronu.
 28. 2. - Banjalučki incident - sprovodeći zonu zabrane letenja, avioni NATO-a oborili četiri aviona J-21 Jastreb vazduhoplovstva RS koji su gađali fabriku oružja "Bratstvo" u Novom Travniku. Prva borbena akcija NATO-a ikad.

Mart/Ožujak 

 1. 3. - Vašingtonski sporazum postignuti u principu - federacija bosanskih Hrvata i Bošnjaka, predviđena konfederacija sa Hrvatskom.
 1. 3. - Karadžić u Moskvi obećava da će se dozvoliti otvaranje tuzlanskog aerodroma, sa ruskim posmatračima.
 1. 3. - Južna Afrika predala Walvis Bay Namibiji.
 2. 3. - Ministar ino. poslova Mate Granić izjavljuje da će ih BiH, iz mostarskog područja, biti povučeno oko 1.200 hrvatskih vojnika.
 3. 3. - Holandski bataljon, Dutchbat, zamenjuje kanadsku jedinicu u Srebrenici.
 4. 3. - Rezolucija SB UN 900 o obnovi komunalnih službi i normalnog života u i oko Sarajeva.
 5. 3. - Počinje povlačenje teškog naoružanja iz Mostara i razgovori o ustavu FBiH u Beču.
 6. 3. - Bitka za Repetitor, tj. brdo Trla kod Ljubova: SVK zauzima kotu ali HV se vraća na položaje.
 6. 3. - Građani Moldove na referendumu sa 97% podržali nezavisnost zemlje u granicama iz 1990. - odbačeno ujedinjenje s Rumunjskom.
 8. 3. - Tramvaji voze u Sarajevu prvi put od 1992. (ali 17. 3. u jednom ubijen čovek).
 8. 3. - Španski NATO transportni avion pogođen PVO paljbom tokom leta između Zagreba i Splita, četvorica povređena.
 9 - 13. 3. - IRA je u tri navrata gađala aerodrom Heathrow improvizovanim minobacačem.
 11. 3. - Francuski vojnik ubijen u Otoci kod Bihaća, francuske jedinice juče tražile vazdušnu podršku zbog tenkovske vatre (Akaši traži podršku 12-tog, ali se odugovlačilo sa odlukom).
 12. 3. - ARBiH i HVO, Rasim Delić i Ante Roso, dogovorili u Splitu stvaranje zajedničkih snaga.
 12. 3. - Crkva Engleske zaredila prve žene sveštenice.
 14. 3. - Linux jezgra 1.0.0.
 15. 3. - Američke trupe povučene iz Somalije.
 15. 3. - Gen. Bertrand Guillame de Lapresle dolazi na čelo UNPROFOR umesto Jeana Cota.
 16 - 29. 3. - "Prolećna ofanziva" ARBiH: prema Donjem Vakufu, kontranapad VRS je umanjio napredak. Oslobođena Vašingtonskim sporazumom, ARBiH napada srpske položaje oko više gradova (Teslić, Donji Vakuf, Kupres, Bugojno, Goražde, Maglaj).

 18. 3. - Izetbegović, Tuđman i Zubak potpisuju Vašingtonski sporazum - ustanovljena Federacija BiH.
 18. 3. - Mirko Marjanović premijer nove vlade u Srbiji, vlade "narodnog jedinstva" (SPS, Nova Demokratija, 2 prebega iz DS), "misterija" 4 glasa za Vladu.
 19. 3. - Maglaj i Tešanj deblokirani nakon devet mjeseci.
 20. 3. - Srpska strana dozvoljava ulaz humanitarnom konvoju u Maglaj (ranije tokom meseca izložen granatiranju).
 21. 3. - 66. dodjela Oscara: najbolji film je Schindler's List, ukupno sedam nagrada od 12 nominacija; The Piano i Jurassic Park po tri nagrade od osam odn. tri nominacije.
 21. 3. - Na snazi je Okvirna konvencija UN o klimatskim promenama.
 22. 3. - Tuzlanski aerodrom otvoren prvi put od 1992, za letove UN.

 23. 3. - Kandidat vladajuće meksičke partije za predsednika Luis Donaldo Colosio ubijen na mitingu.
 23. 3. - SB UN odobrava turske mirotvorce u BiH, uprkos protivljenju Srba, Rusije, Grčke. Ofanziva ARBiH prema Tesliću će napredovati 1-2 km.
 24. 3. - Josip Manolić, predsjednik Županijskog doma Sabora RH, smjenjen sa stranačkih funkcija u HDZ (nedavno je kritizirao ministra Šuška kao prepreku miru sa Bošnjacima), sa saborske funkcije smjenjen dva mjeseca kasnije.
 25. 3. - Britanski mirotvorci uništili srpski bunker kod Maglaja, srpske granate pogodile bazu UN kod Bugojna.
 26. 3. - Skupština Hrvata u BiH odobrila Washingtonski sporazum i izabrala Krešimira Zubaka za predsjednika BiH tokom prelaznog perioda (Zubak će biti prvi predsjednik Federacije BiH).
 26. 3. - Osnovano Nezavisno udruženje novinara Srbije (NUNS).

 27. 3. - Medijski tajkun Silvio Berlusconi na čelu novoosnovane desničarske stranke Forza Italia pobjeđuje na parlamentarnim izborima, osvojivši tako svoj prvi premijerski mandat (premijer 1994-95, 2001-2006. i 2008-2011.).
 27. 3. - Prvi let Eurofighter Typhoona (u službi od 2003, prvi put u borbi 2011).
 29. 3. - Počinje granatiranje Goražda, uvod u Operaciju Zvezda 94.
 30. 3. - Usvojen Ustav Federacije Bosne i Hercegovine.
 30. 3. - Zagrebački sporazum: u ruskoj ambasadi u Zagrebu sklopljen sporazum o primirju između RSK i Hrvatske, od 4. 4..
 30. 3. - Ambasadorka pri UN Madeleine Albright u poseti Zagrebu i Sarajevu: pomoći će se reintegraciji Hrvatske u zapadne političke, ekonomske i sigurnosne aranžmane; otvorena je ambasada SAD u Sarajevu.
 mart - Afera Depala vas u Sloveniji koja dovodi do smene ministra odbrane Janeza Janše; prethodnog meseca postojala opasnost sukoba vojske i policije.
 30 - 31. 3. - Prema UN, u Prijedoru je ubijeno najmanje 17 Bošnjaka i 2 Hrvata, nakon što su u grad donesena tela šest policajaca RS.
 31. 3. - Borbe na Vlašiću: ARBiH započinje prvi napad.

April/Travanj 

 2 - 6. 4. - Ofanziva ARBiH prema Donjem Vakufu.
 6. 4. - Ruandski predsjednik Juvenal Habariyamana i burundijski predsjednik Cyprien Ntaryamira ubijeni kada je avion kojim su putovali oboren projektilom u blizini Kigalija.
 7. 4. - Počinje Genocid u Ruandi. Ubijena je premijerka Agathe Uwilingiyimana, kao i desetorica belgijskih mirovnjaka koji su poslati da je čuvaju. Njena deca su prokrijumčarena u Hôtel des Mille Collines, u kome će se skloniti ukupno 1.268 ljudi (popularizovan kao "Hotel Ruanda").
 7. 4. - Eskplozija u skladištu naoružanja u Dubokom Jarku kod Sesveta.

 8. 4. - Kurt Cobain, pjevač rock-benda Nirvana, pronađen ustrijeljen u svojoj kući u Seattleu, a što je naknadno proglašeno samoubistvom.
 8. 4. - Pronađena mrtva novinarka Dada Vujasinović; policija njenu smrt prvobitno karakteriše kao samoubistvo.
 8. 4. - Operacija Zvezda 94: VRS zauzima Gradinu iznad Goražda.
 10. 4. - Dva američka F-16 dejstvovala po srpskim položajima kod Goražda, na poziv UNPROFOR-a - prva akcija NATO-a po zemaljskim ciljevima u istoriji (opet 11-tog).
 13 - 14. 4. - Bosanski Srbi pritvorili jedan broj pripadnika UNPROFOR-a.
 15. 4. - Snage VRS "500 metara" od centra Goražda.
 15. 4. - Marakeški sporazum je kulminacija osmogodišnje Urugvajske runde pregovora, kojima je ustanovljena Svjetska trgovinska organizacija (od Nove godine).
 16. 4. - Britanski Sea Harrier oboren kod Goražda.
 16. 4. - Glasači u Finskoj se na referendumu odlučuju za članstvo u Evropskoj Uniji.
 18. 4. - Ustrojen Prvi hrvatski gardijski zdrug.
 21. 4. - "Doktori bez granica" kažu da je u raketiranju zdravstvenog centra u Goraždu stradalo 20 ljudi.
 20. 4. - Sukob u HDZ: Stjepan Mesić i Josip Manolić objavili osnivanje partije Hrvatski nezavisni demokrati.
 22. 4. - NATO-ov ultimatum VRS: pešadija da se povuče 3 km od centra Goražda do sutra. Naređena je evuakuacija članova porodica američkih diplomata i nepotrebnog osoblja iz Beograda (ukinuto 29. 4., kada su američki građani upozoreni da ne putuju u Sr. i C.G. zbog "potencijala za brze promene" situacije).
 22. 4. - Rezolucija SB UN 913 o situaciji u sigurnom području Goražda, osuda bosanskosrpskih snaga zbog ofanzive na to mesto i zatvaranja unproforaca.
 23. 4. - Spor između NATO i UN: admiral Leighton W. Smith Jr traži dozvolu za udare zbog sporog povlačenja VRS, Akaši odbija rekavši da Srbi imaju dobar zamah. Od Srba se traži i da povuku teško oružje na 20 km od Goražda do 26-tog.
 24. 4. - VRS se povlači iz Goražda, u skladu sa ultimatumom NATO-a, pri čemu je uništen vodovod.
 25. 4. - Rat u BiH: SAD, Ujedinjeno Kraljevstvo, Francuska, Njemačka i Rusija formiraju tzv. Kontakt-grupu s ciljem izrade mirovnog plana. Od VRS je zatraženo da prekine vojne aktivnosti na 20 km i od ostalih bezbednih zona (Bihać, Tuzla, Srebrenica, Žepa), pod pretnjom NATO udara.
 25. 4. - Britpop: Blur izdali album Parklife.
 26. 4. - China Airlines Flight 140: avion pao pri sletanju u Nagoyu, stradalo je 264 od 271 p. i č.p..

 27. 4. - U Južnoj Africi održani prvi slobodni, neposredni, tajni i višerasni izbori na kojima pobjeđuje Afrički nacionalni kongres. Prvi put je istaknuta nova nacionalna zastava, stupio je na snagu prelazni ustav, bantustani su reintegrisani, osnovano je devet provincija umesto četiri.
 27. 4. - Rezolucija SB UN 914: UNPROFOR pojačan za blizu 7.000 pripadnika, nakon što je gen. sekretar tražio 10.500.
 29. 4. - Tzv. Operacija Bøllebank - okršaj nordijskog bataljona UNPROFOR-a i VRS u Kalesiji; okršaj i kod Goražda, između britanskih mirotvoraca i VRS.
 30. 4. - Tokom kvalifikacija F1 u Imoli poginuo vozač Roland Ratzenberger.
 30. 4. - Pjesma Eurovizije u Dablinu: nove učesnice sa istoka, glasanje preko satelita umjesto telefonom; Irska pobjeđuje treći put zaredom, BiH (Alma i Dejan) 15, Hrvatska (Tony Cetinski) 16.
 april? - Prikazan Žilnikov dokumentarac "Tito po drugi put među Srbima".

Maj/Svibanj 

 1. 5. - U Imoli poginuo Ayrton Senna.
 3. 5. - Karadžić i Akaši se sporazumeli da u Brčko dođe 16 vojnih posmatrača (grad izložen čestom granatiranju) i da pet tenkova VRS prođe kroz sarajevsku zonu ekskluzije, što je izloženo kritici.
 4. 5. - Počinje s radom Novinska agencija BETA.
 4. 5. - Izbija kratki građanski rat u Jemenu - južnjaci se smatraju podređenim u zemlji ujedinjenoj 1990.
 4. 5. - U Kairu potpisan Sporazum o Gazi i Jerihonu, produžetak Sporazuma iz Osla: delimično izraelsko povlačenje iz dva navedena područja i uspostavljanje Palestinske vlasti.
 5. 5. - Potpisan Protokol u Biškeku kojim je privremeno obustavljen Nagorno-karabahski rat između Armenije i Azerbejdžana.
 6. 5. - Otvoren Eurotunel kojim je po prvi put nakon ledenog doba omogućen kopneni promet između Britanije i ostatka evropskog kontinenta (teretni promet od 1. 6., a putnički od 14. 11.).

 10. 5. - Nelson Mandela postaje prvi crni predsjednik Južne Afrike (do 1999).
 10. 5. - U Illinoisu pogubljen John Wayne Gacy, serijski ubica odgovoran za smrt 33 dječaka i mladića.
 10. 5. - Skupština VRS u Brčkom kaže da nema kompromisa o RS na 70% površine BiH, u granatiranju grada poginula porodica Isailović.
 11. 5. - Razgovori o ustroju FBiH u Beču: unutrašnje granice kantona, ministarska mjesta, traže 58% BiH.
 11. 5. - Operacija "Proljeće '94": ARBiH zauzela Vijenac sjeverozapadno od Banovića.
 11. 5. - U Vukoviju kod Daruvara ubijeno pet Hrvata.
 12. 5. - Senat SAD glasa da se BiH ukine embargo na oružje, što predsednik Klinton odbacuje 25. 5..
 12. 5. - Krajinske vlasti objavljuju optužbu i snimak Johannesa Tildera, koji je navodno ubio 28 Srba u Medačkom džepu (Tilder je mrtav već dva dana).
 12. 5. - John Smith, vođa britanske opozicijske Laburističke stranke, iznenada umire, pokrenuvši izbore za vodstvo stranke (nasleđuje ga zamenica Margaret Beckett, do jula).
 13. 5. - Konferencija inostranih ministara usvaja elemente plana: odnos teritorija 51:49% za FBiH i RS, primirje, popuštanje sankcija SRJ.
 14. 5. - Finalni sporazum o osnivanju Federacije BiH - bošnjačka i hrvatska strana traže 58% BiH; Ante Roso i Fikret Muslimović na čelu Združenog štaba-stožera ARBiH i HVO.
 14. 5. - U Beogradu otkriven spomenik Rigi od Fere.

 15. 5. - ARBiH potisnula srpske snage kod Tuzle, vode se borbe oko predajnika Stolice na Majevici (deo ofanzive sarajevske vlade u centralnoj i istočnoj Bosni) - VRS će povratiti sve izgubljeno. ARBiH je pokrenula i Operaciju "Rogoj 94" istočno od Kladnja, ima izvesni napredak.
 ARBiH je ovog meseca napadala i u Tešanjsko-teslićkom području i planinu Vlašić, a VRS je pokušavala prema Čemerskoj planini tj. Brezi.
 18. 5. - Genetski modifikovana hrana: rajčica Flavr Savr je prva GM hrana koja je odobrena u SAD.
 21. 5. - Na Kanskom festivalu prikazan film "Petparačke priče", dobija Zlatnu palmu.
 21. 5. - Sud u Palermu optužio bivšeg premijera Đulija Andreotija za veze sa mafijom.
 24. 5. - Stjepan Mesić smjenjen s mjesta predsjednika Zastupničkog doma Hrvatskog sabora čime završava njegov pokušaj da, zajedno s prethodno smijenjenim predsjednikom Županijskog doma Josipom Manolićem, sruši vladu HDZ-a (novi predsjednik Nedjeljko Mihanović). Opozicija smatra sjednicu nelegalnom i neustavnom.
 25. 5. - Aleksandar Solženjicin se nakon 20 godina vratio u Rusiju.
 30. 5. - U Hrvatskoj uvedena kuna: 1 za 1000 hrvatskih dinara, prijelazni period do kraja godine. Naziv valute izaziva proteste.
 31. 5. - Inauguralna sjednica Parlamenta Federacije BiH: za predsjednika izabran Krešimir Zubak i potpredsjednika Ejup Ganić.
 maj? - Iz SPO-a isključena grupa saveznih poslanika, među kojima i Slobodan Rakitić.

Jun/Juni/Lipanj 

 2. 6. - Komisija eksperata UN optužuje bosanske Srbe za "genocid" na osnovu etničkog ćišćenja u Prijedoru 1992, takođe sugeriše da je masovno silovanje korišćeno kao oružje. Ovih dana je pojačana kampanja pritiska na Hrvate i Bošnjake u banjalučkom regionu.
 6. 6. - Zemljotres na reci Páez na jugozapadu Kolumbije, praćen klizištima - 1.100 mrtvih.
 7. 6. - Predsednik Slovenije Milan Kučan u poseti Hrvatskoj, razgovoraju i o italijanskom iredentizmu koji iskazuju desničari u novoj vladi.
 8. 6. - U Ženevi dogovoreno jednomesečno primirje između VRS i ARBiH od 10-tog (mnogo kršenja).
 11. 6. - Borbe između ARBiH i Abdićeve AP Zapadna Bosna. Počinje se ostvarivati Operacija Tigar 94, u kojoj će ARBIH uz pomoć lukavstva izbaciti Abdića.

 12. 6. - U Los Angelesu ubijeni Nicole Brown i Ronald Goldman, za što je optužen Nicolin bivši suprug O. J. Simpson - uhapšen 17. 6. nakon potere koju je prenosila televizija.
 12. 6. - HVO ispalila pet raketa na Brčko.
 15. 6. - Disneyjeva renesansa: prikazan The Lion King.
 16. 6. - Otkazani srpsko-hrvatski pregovori na Plitvicama, koji bi bili prvi od marta - srpska strana nije puštala više od dvoje hrvatskih novinara.
 16. 6. - Severnokorejska nuklearna kriza: u očekivanju rata, bivši preds. Jimmy Carter je nezvanično posetio Kim Il-sunga - izneti predlozi će biti osnova za Dogovoreni okvir u oktobru.
 17. 6. - 17. 7. -  Svjetsko prvenstvo u fudbalu 1994. u SAD - titulu uzima Brazil.

 18. 6. - Vozućka operacija ARBiH na Ozrenu, dva korpusa su 26-tog bili na 3 km od spajanja - kontranapad VRS sledi u julu.
 23. 6. - Počinje operacija Turquoise, francuska akcija po mandatu UN u Ruandi (do avgusta): uspostavljena je "tirkizna zona" na jugozapadu zemlje - ubijanja se ipak nastavljaju, a oko dva miliona izbeglica je usmereno u Zair.
 28. 6. - Pripadnici sekte Aum Shinrikyo izvršili u gradu Matsumoto prvi, manje poznati, napad sarinom - 8 mrtvih.
 30. 6. - Japanska LDP se vraća na vlast posle nepunih godinu dana, u koaliciji sa starim rivalima socijalistima (na vlasti je do 2009. i opet od 2012). Socijalista Tomiichi Murayama je premijer do 1996.

Jul/Juli/Srpanj 
 1. 7. - Hrvatski prognanici, nezadovoljni UNPROFOR-om, blokiraju 19 kontrolnih točaka, prijelaze u UNPA zone (do 16. kolovoza).
 2. 7. - U Medellinu ubijen kolumbijski fudbaler Andres Escobar, a kao glavni motiv se spominje njegov autogol na Svjetskom fudbalskom prvenstvu.
 4. 7. - Građanski rat u Ruandi: Kagameov Patriotski front je zauzeo Kigali (danas Dan oslobođenja u Ruandi); prelazna vlada je u Gisenyiju na severozapadu, koji pada 18-tog.
 4. 7. - Jemenski građanski rat je okončan severnim zauzećem Adena - u ratu je stradalo 7 - 10.000 ljudi, nepoznat broj socijalista i separatista je ubijen.
 4. 7. - U Sarajevu otvorena američka ambasada, prvi ambasador je Victor Jackovich.
 5. 7. - Predstavljen mirovni plan Kontakt grupe: BiH kao unija FBiH (51% teritorije) i RS (49%). Srpski koridor bi bio sužen na 3 km, Goražde, Žepa i Srebrenica u FBiH
   5. 7. - Jeff Bezos osnovao u Bellevue, Washington firmu Cadabra, ubrzo promenjeno u Amazon, onlajn trgovinu knjigama (počinje rad sledeće godine).
 7. 7. - Otvoren Buvljak, tj. Otvoreni tržni centar, na Novom Beogradu.
 7 - 9. 7. - Inscenirane borbe u Bihaću - ratna varka 5. korpusa protiv Abdića.

 8. 7. - Umro osnivač i lider Severne Koreje Kim Il-sung, nasleđuje ga sin Kim Jong-il (do 2011). Vrijeme do 1998. obilježava glad, zvanično se naziva "Tegobni marš".
 8. 7. - Rezolucija SB UN 936: južnoafrički sudija Richard Goldstone imenovan za prvog tužioca u ICTY.
 13. 7. - Firme iz SR Jugoslavije i Danske povukle osoblje iz Alžira, u kojem islamistički teroristi vrše napade.

 15 - 22. 7. - Jupiter pogađa nekoliko fragmenata kometa Shoemaker–Levy 9.
 jul - Poseta beogradskih antiratnih intelektualaca Sarajevu.
 17. 7. - Brazil pobjedom na jedanaesterce nad Italijom osvaja Svjetsko prvenstvo u fudbalu. Romário je dobio Zlatnu loptu a Zlatnu kopačku Hristo Stoičkov i Oleg Salenko.
 18. 7. - Parlament FBiH uveče prihvatio mirovni plan Kontakt-grupe.
 18. 7. - U Buenos Airesu nepoznati počinitelji u bombaškim napadima na jevrejske organizacije ubijaju 85 osoba.
 20. 7. - Bosanski Srbi odbijaju plan Kontakt-grupe, nakon čega Izetbegović povlači bezuslovno prihvatanje. Letovi u Sarajevo su obustavljeni nakon što je nekoliko aviona pogođeno snajperom.

 20. 7. - Aleksandar Lukašenko postaje predsjednik Bjelorusije nakon pobjede na izborima ovog mjeseca, nastupajući kao borac protiv korupcije.
 ca. 20. 7. - Održava se prva Drinska regata.
 21. 7. - Tony Blair dolazi na čelo britanskih laburista, nakon što je John Smith umro od infarkta u maju. Započinje rebrandiranje partije u "Nove laburiste", dalje od socijalizma, s većom podrškom tržišnim mehanizmima (premijer 1997-2007).
 23. 7. - EU preuzima administraciju u Mostaru, na čelu je Hans Koschnick (do 1996).
 23. 7. - Jugoslovenska levica (JUL) osnovana je iz SK-PJ i još nekoliko levih stranaka, na čelu je Mirjana Marković.
 25. 7. - Izrael i Jordan formalno završavaju neprijateljstva sklapanjem mirovnog sporazuma.
 26. 7. - Združena vojna vježba „Bandira 94“ na otoku Viru.
 27. 7. - Britanski konvoj napadnut minobacačem kod Igmana, dvojica ranjena, zapaljena cisterna. Zatvoreni kopneni putevi prema Sarajevu, jer Karadžić traži puštanje srpskih zarobljenika - veliki skok cena u gradu.
 30. 7. - Ministri Kontakt grupe dogovorili u Ženevi pojačanje pritiska na Srbe ako ne bude prihvaćen plan: pooštravanje sankcija, pojačane sigurne zone u BiH, što bi moglo biti praćeno ukidanjem embarga na oružje vladi BiH.
 31. 7. - Slobodan Milošević: "Niko nema prava da odbacuje mir".

Avgust/August/Kolovoz 

 1. 8. - Operacija Džep 94: ARBiH izvodi ofanzivu protiv izbočine VRS jugoistočno od Vareša, zapaljeno nekoliko sela, zauzete Brgule.
 2-3. 8. - Ofanziva ARBiH na severu Bosne, na šta VRS odgovara granatiranjem Tuzle. ARBiH zauzima Donju Brku kod Brčkog.
 3. 8. - Uprkos zahtevu Srbije da prihvati plan Kontakt-grupe, Skupština Republike Srpske na Palama ga odbija i raspisuje referendum za 27 - 28. avgust (udeo RS treba da se smanji sa oko 70 na 49%).
 4. 8. - SRJ prekida političke i ekonomske odnose i zatvara granicu sa Republikom Srpskom, prekinut i telefonski saobraćaj.
 5. 8. - Avioni NATO-a uništili oklopni transporter VRS nakon što su ovi uzeli oružje iz skladišta pod nadzorom UN kod Ilidže.
 5. 8. - Na sastanku u Kninu, Šarinić, Pašalić, Mikelić i Babić dogovaraju teme budućih pregovora.
 5. 8. - Maleconazo: najveći protesti u Havani od revolucije 1959; period ekonomske krize na Kubi '90-tih se naziva "Specijalni period" - nestašica energije, smanjena količina hrane. Od aprila do oktobra ove godine traje "kriza splavova", kojima je oko 35.000 Kubanaca pobeglo u SAD, a što Castro odobrava nakon nemira.
 7. 8. - Operacija “Zima-94”: ARBiH zauzima Vis na Trebavi kod Gračanice.
 8. 8. - U Republici Srpskoj uvedena 60-časovna radna nedelja.
 9. 8. - 5. korpus ARBiH ušao u Abdićev Cazin.
 10. 8. - Sinod SPC osuđuje blokadu Republike Srpske.
 12 - 14. 8. - Festival Woodstock '94 održan kod Saugerties, New York, pred procenjenih 350.000 ljudi.
 15. 8. - Izdat novi bosanskohercegovački dinar.
 16. 8. - IBM Simon je prvi "smartfon", ustvari PDA sa telefonom - baterija traje sat vremena, glomazniji je od flipfonova koji postaju popularni.
 20. 8. - Slonica Tyke ubila trenera i pobegla iz cirkusa u Honoluluu, dok je nije ubila policija.
 21. 8. - Završena Operacija Tigar 94: Peti korpus ARBiH zauzeo Veliku Kladušu - Abdić i 25.000 izbeglica beže u RS Krajinu.
 23. 8. - Afrički Amerikanac Eugene Bullard, pilot u Prvom svetskom ratu, posmrtno proizveden u poručnika vazduhoplovstva.
 27. 8. - U Banjaluci se sreli generali Ratko Mladić i Wesley Clark i razmenili kape.
 27. 8. - Moldova dobila novi ustav: državni jezik je nazvan moldavskim - simptom udaljavanja od Rumunije.
 28. 8. - Na referendumu u Republici Srpskoj, sa 90% odbačen plan Kontakt grupe.
 29. 8. - Britpop: Definitely Maybe je debitantski album Oasisa.
 31. 8. - Zvanični ispraćaj ruske Zapadne grupe snaga iz Nemačke. Ruske trupe se istog dana povukle iz Estonije i Letonije.

Septembar/Rujan 

 septembar - Borbe na Vlašiću: ARBiH pokušava i treći put ove godine zauzeti pl. Vlašić, bez uspjeha.
 2. 9. - Izjava Saveta bezbednosti UN osuđuje proterivanje muslimana iz Bijeljine. Ovog meseca su proterani i muslimani iz Janje.
 5. 9. - Operacija Breza '94: rakete sa kasetnim bombama pale na Bužim i Cazin, UN sumnjiči krajinske Srbe. To je početak glavnog udara VRS protiv 5. korpusa, prema Bužimu i Otoci.
 6. 9. - Papa otkazao posetu Sarajevu.
 ca. 10. 9. - Smrt Riste Đoge, direktora paljanske Srpske televizije; istovremeno iz Srbije "beži operativac DB" Čedomir Mihajlović, koji Haškom tribunalu predstavlja falsifikovane dokumente.
 10. 9. - Papa Ivan Pavao II stigao u prvu posjetu Hrvatskoj, prigodom devetstote obljetnice Zagrebačke biskupije; sutradan drži veliku misu na zagrebačkom Hipodromu.
 12. 9. - Operacija Breza '94: napad VRS odbijen kod Bužima.
 12. 9. - Operacija Jezero 94: ofanziva ARBiH kod Konjica, Bijela zauzeta 14/15. 9. HVO je 15-tog nakratko prekinuo učešće, što je izazvalo krizu u FBiH.
 13. 9. - Predsednik Klinton potpisao Akt o kontroli nasilnog zločina i sprovođenju zakona: uvećana policija, veći broj dela kažnjivih smrću, biće povećan broj zatvorenika po principu Three Strikes, You're Out" (istekao 2004). 
  septembar (avgust?) - U Kandaharu se okupljaju talibani ("studenti") - Mullah Omar i 50 studenata medrese - hiljade afganskih izbeglica, studenata u Pakistanu se priključuje pokretu u narednim mesecima.
 16. 9. - U Beogradu počela s radom Televizija Pink.
 18. 9. - Jako granatiranje i borbe u Sarajevu, gen. Rose tvrdi da ga je započela vladina strana (ovi ga optužuju da je naklonjen Srbima). ARBiH zauzima deo Sedrenika u dvodnevnim borbama.
 19. 9.- Operacija Uphold Democracy: Američke snage bez otpora zauzimaju Haiti kako bi na vlast vratile demokratski izabranog predsjednika Aristidea - američka delegacija je prethodno ubedila vojnog vladara Cédrasa da napusti vlast i ode u Panamu, Aristide se vraća sledećeg meseca.
 21. 9. - UN tvrdi da helikopteri iz Srbije doleću u RS, što je moguće kršenje blokade, više instance zatim kažu da nema dokaza da su iz Srbije.
 22. 9. - NATO-ov avion uništio tenk VRS u Rajlovcu kod Sarajeva - VRS zatim blokira puteve (do 3. 10.) i gađa aerodrom.
 23. 9. - Rezolucija 941, o kršenju međunarodnog humanitarnog prava u Republici Srpskoj (po izveštajima UNHCR i Međunarodnog Crvenog Krsta); Rezolucija 942: osuđuju se bosanski Srbi zbog neprihvatanja teritorijalnog sporazuma, zamrzavanje bankovnih računa i zabrana putovanja liderima;
 Rezolucija 943: pozdravljene odluke SRJ u vezi BiH, dozvoljeni letovi sa beogradskog aerodroma, ukinute sankcije u kulturi i sportu.
 27. 9. - Slovenija postala članicom GATT-a (prva među bivšim republikama).
 28. 9. - Trajekt MS Estonia tone u Baltiku pri čemu je poginulo 852 ljudi.
 29. 9. - Uhapšen Vojislav Šešelj jer je dva dana ranije pljunuo predsednika skupštine Srbije Radomana Božovića - u zatvoru do 29. januara.
 30. 9. - Rezolucija SB UN 947: produžen mandat UNPROFORa do 31. 3. 1995.

Oktobar/Listopad 
 1. 10. -  nezavisan od trusta UN, u skladu sa Dogovorom o slobodnoj asocijaciji sa SAD.
 1. 10. - Osnovan je World Wide Web Consortium, glavna organizacija za standarde na WWW.
 1. 10. - Ofanziva ARBiH u Bjelašničko-treskavičkom području, iz zone koja bi trebalo da je demilitarizovana.
 3. 10. - Treća ofanziva ARBiH prema Tesliću - borbe traju do novembra, zauzimaju oko 100 kvkm, ali ne i sam grad.
 3. 10. - Slovenački parlament određuje granice izbornih okruga tako da su obuhvaćena i četiri hrvatska sela.
 3-4. 10. - U Švicarskoj, 23 pripadnika sekte Red sunčevog hrama vrši kolektivno samoubistvo, dan nakon što je 25 pripadnika iste sekte izvršilo samoubistvo u Kvebeku.
 4. 10. - "Brgule 94": ofanziva VRS na pl. Čemerskoj severno od Sarajeva - početni prodor, zatim kontraofanziva ARBiH.
 4. 10. - Pokrenut Odsjek za dramaturgiju pri Akademiji scenskih umjetnosti u Sarajevu.
 5. 10. - Beogradski aerodrom otvoren za međunarodni saobraćaj.
 6. 10. - Snage ARBiH prošle kroz demilitarizovanu zonu u blizini Sarajeva i ubile četiri medicinske sestre i 16 srpskih vojnika.
 7. 10. - Francuski mirovnjaci proteruju trupe ARBiH sa Igmana i Bjelašnice, nakon što je VRS zapretila odmazdom po gradu.
 8. 10. - Srpske snage sa položaja na Jevrejskom groblju otvorile mitraljesku vatru iz "sijača smrti" na dva tramvaja puna putnika.
 8. 10. - ARBiH granatira Ilijaš, poginulo dvoje dece.
 8. 10. - Kriza razoružanja Iraka: Irak upozoren da povuče trupe sa kuvajtske granice (ispunjava 7 dana kasnije).
 10. 10. - Operacija “Skok-94”: ARBiH zauzima nekoliko zaselaka s-sz. od Gračanice.
 12. 10. - Građanski rat u Afganistanu: zauzeće važnog graničnog prelaza Spin Boldak je prvi vojni uspeh nedavno osnovanih Talibana.
 13. 10. - Novi ultimatum VRS, pošto je ARBiH prolazila kroz Igmansku DMZ.

 13. 10. - Svemirska letjelica Magellan završava misiju oko Venere, poniranjem u atmosferu.
 14. 10. - VRS granatira Mostar.
 15. 10. - Predsjednik Jean-Bertrand Aristide se nakon tri godine egzila vraća na Haiti.
 15. 10. - Borbe na Čemerskoj planini: ARBiH je juče povratila Moševačko brdo.
 oktobar - U Srbiji se iz poslaničkog kluba SRS izdvojilo 7 poslanika na čelu sa Jovanom Glamočaninom.
 16. 10. - Izbori u Makedoniji, Kiro Gligorov reizabran, pobedila leva Alijansa za Makedoniju.
 16. 10. - Drugi izbori za Bundestag u ujedinjenoj Nemačkoj: Kohlova koalicija CDU/CSU-FDP gubi mandate, ali ipak ima malu većinu.

 17. 10. - Operacija "Istok 94": ARBiH zauzima sjeverni dio općine Gradačac.
 20. 10. - Bitka za Kupres započinje ARBiH, ofanzivnom operacijom Jesen 94 iz pravca Bugojna - do kraja meseca dolaze nadomak grada.
 24. 10. - Sukob francuskih mirovnjaka i trupa ARBiH u Igmansko-bjelašničkoj DMZ - vlada BiH će zatim povući svoje snage.
 25. 10. - "Grmeč 94": ofanziva ARBiH kod Bihaća, brzim prodorom zauzimaju veći deo platoa Grabež, 28-og Kulen Vakuf na jugu, prodiru do Bosanske Krupe na istoku - oko 250 kvkm za nedelju dana.
 25. 10. - Operacija Amanda - okršaj danskih mirotvoraca i VRS kod Gradačca.
 26. 10. - U Wadi Arabi potpisan mirovni sporazum između Izraela i Jordana.
 26. 10. - U Kuala Lumpuru potpisani trgovački ugovori Hrvatske i BiH sa Malezijom.
 28. 10. - U SAD premijerno prikazan film Stargate, na kome će se kasnije temeljiti istoimena medijska franšiza.
 29. 10. - Treskavička ofanziva: ARBiH opet napada kroz bjelašničku DMZ, granatiraju osmatrački punkt UN, sutradan zauzimaju Javorak.

Novembar/Studeni 

 1. 11. - Uspeh ARBiH kod Trnova, južno od Sarajeva, zarobljeni i tenkovi.
 1. 11. - VRS povratila Kulen Vakuf.
 1 - 3. 11. - Operacija Cincar, prva združena operacija HVO-a i Armije BiH - zauzimaju Kupres i okolinu.
 3. 11. - Zakon o javnom redu u UK sadrži delove protiv rave-a.
 4. 11. - Operacija Štit: kontraofanziva VRS na bihaćkom ratištu.
 5. 11. - Talibani zauzeli grad Kandahar, u par meseci osvajaju jug zemlje.
 5. 11. - George Foreman (45) postaje najstariji šampion u teškoj kategoriji.
 5. 11. - Bivši američki predsjednik Ronald Reagan pismom obavještava javnost da je obolio od Alzheimerove bolesti te da se zbog toga potpuno povlači iz javnog života.
 7. 11. - Prva optužnica ICTY-ja: Dragan Nikolić, komandant logora Sušica kod Vlasenice (osuđen 2003.).
 7. 11. - WXYC sa Univerziteta Severna Karolina u Chapel Hillu je prva radio stanica koja se prenosi preko interneta.
 8. 11. - "Republikanska revolucija" u SAD: Pod vodstvom kongresnika Newta Gingricha Republikanska stranka po prvi put u 40 godina osvaja većinu u oba doma američkog Kongresa.
 Neki novi kongresnici: Jim Inhofe, Fred Thompson, John Ashcroft, Rick Santorum u Senatu; Tom Coburn, Lindsey Graham, Sonny Bono, Joe Scarborough u Domu.
 U 38 guvernernerskih nadmetanja, republikanci imaju deset novih, među kojima George W. Bush u Teksasu i George Pataki u Njujorku.
 10. 11. - SAD jednostrano okončava pomorsku stražu nad embargom nad oružje za BiH i Hrvatsku.
 12. 11. - Chandrika Kumaratunga je predsjednica Šri Lanke (do 2005). Njena majka Sirimavo je premijer do 2000.
 13. 11. - Borbe ARBiH sa vojskama Republike Srpske i RS Krajine koje napreduju na platou Grabež, istočno od Bihaća.
 13. 11. - Glasači u Švedskoj na referendumu podržavaju ulazak u EU.
 13. 11. - Formula 1: Michael Schumacher osvojio prvu titulu, poen ispred Damona Hilla.
 16. 11. - Na snazi je Konvencija Ujedinjenih naroda o pravu mora.
 16. 11. - Emomali Rahmon(ov), predsednik vrhovne skupštine od 1992, postaje predsednik Tadžikistana.
 16. 11. - SVK i Abdićeva Narodna zaštita napadaju prema Velikoj Kladuši.
 17. 11. - Raketni napad na zgradu Predsjedništva u Sarajevu, 2 ranjenih.
 18 - 19. 11. - Srpski avioni sa Udbine napadaju Bihać i Cazin, jedan pao.
 19. 11. - Rezolucija SB UN 958: upotreba vazdušne sile nakon BiH odobrena i u Hrvatskoj u cilju sprovođenja mandata UNPROFOR-a; Rezolucija SB UN 959: zabrinutost zbog borbi oko Bihaća itd.
 20. 11. - Protokol iz Lusake: vlada Angole i pobunjenici potpisali sporazum kojim završava građanski rat koji je trajao 19 godina.
 21. 11. - NATO dejstvovao po aerodromu u Udbini (RSK).
 22. 11. - U Šapcu počelo suđenje braći Vučković, prvo suđenje za ratne zločine u SRJ.
 23. 11. - Public Enemy i Ice-T gostovali u Zagrebu.
 25. 11. - Prva epizoda serije Otvorena vrata na RTS - 34 epizode do jula 1995.
 26. 11. - Srpske snage zauzele "preko četvrtine" bihaćkog područja, očekivao se i pad grada.
 26. 11. - Napad snaga Privremenog sovjeta na Grozni, pokušaj zbacivanja čečenske vlade Džohara Dudajeva, uz rusku umešanost.
 28. 11. - Glasači u Norveškoj na referendumu odbijaju ulazak u EU sa 52,2%.
 28. 11. - Ruski udari uništavaju sve letelice i piste u Čečeniji, sutradan je upućen zahtev za raspuštanje nelegalnih formacija i oslobađanje zatvorenika.

 29. 11. - 24. 12. - Operacija Zima '94 - HV i HVO napreduju u Livanjskom polju i na Dinari.
 novembar - Sporazum o vojnoj saradnji između Hrvatske i SAD.

Decembar/Prosinac 
 1. 12. - Razmena artiljerijske vatre oko Vranovače, južno od Knina.
 1. 12. - Ernesto Zedillo je novi predsednik Meksika (do 2000).
 2. 12. - Ekonomski sporazum između Hrvatske i Srba u RSK (voda, struja, naftovod, autoput).
 3. 12. - Boutros-Ghali izjavljuje da su "uznapredovali" planovi za povlačenje UNPROFOR-a iz BiH (Srbi drže preko 300 talaca iz UN).
 3. 12. - Originalni PlayStation je u prodaji u Japanu (u Severnoj Americi i Evropi sledećeg septembra).
 5. 12. - U Beogradu počela s radom RTV BK Telekom.
 7. 12. - HVO zauzima Čelebić kod Livna.
 8. 12. - Prvi broj novina "Vranjske".
 9. 12. - Zapadni zvaničnici tvrde da Slobodan Milošević i dalje pomaže Srbe u BiH, preko RS Krajine (napadi na Bihaćki džep).
 11. 12. - Ruska vojska ulazi u Čečeniju, čime počinje Prvi čečenski rat - traje do 1996, Čečeni su na kraju odbranili faktičku nezavisnost (ali Drugi rat dolazi 1999).
 11. 12. - Philippine Airlines Flight 434: manja bomba ubila japanskog biznismena i zamalo oborila avion - Ramzi Yousef testira eksploziv.
 13. 12. - Populista Vladimír Mečiar je po treći put premijer Slovačke (do 1998).
 14. 12. - Rezolucija SB UN 967: dozvoljen izvoz anti-seruma za difteriju iz SR Jugoslavije na rok od 30 dana.
 14. 12. - Počinje gradnja Brane Tri kanjona na Jangceu.
 15. 12. - Izdata prva verzija web preglednika po imenu Netscape Navigator (najpopularniji program do uspona Internet Explorera 4 1998).
 17. 12. - Operacija Pauk - Fikret Abdić se vratio u Veliku Kladušu uz pomoć vojske RSK, RS i Crvenih beretki.
 17. 12. - Na 31. šahovskoj olimpijadi u Moskvi, BiH osvojila srebrnu medalju.
 17. 12. - Lideri Partije za demokratski prosperitet proglasili otvaranje Albanskog univerziteta u Tetovu uprkos zabrani.
 18. 12. - Bivši američki predsednik Džimi Karter stigao u Sarajevo u mirovnu misiju.
 19. 12. - U SAD započinje istraga vezana uz skandal Whitewater.
 20. 12. - Meksička kriza pezoa: korekcija kursa peza prema dolaru od 13-15% izaziva bekstvo kapitala i finansijski krah - SAD daju 50 milijardi dolara pomoći.
 21. 12. - Otvoren autoput kroz zapadnu Slavoniju (Novska - Nova Gradiška), sigurnost jamči UNPROFOR.
 23. 12. - Sarajevska vlada i bosanski Srbi pristali da sklope primirje.
 23. 12. - Parlament Moldove usvojio Zakon o specijalnom pravnom statusu Gagauzije.
 26. 12. - Napadom komandosa na oteti francuski putnički avion na aerodromu u Marseju oslobođeno je 239 putnika i članova posade koje su islamski teroristi držali kao taoce posle otmice 24. decembra u Alžiru. Komandosi su ubili svu četvoricu terorista.
 27. 12. - Otvorenje obnovljenog HNK u Osijeku.
 28. 12. - Formuliran Plan Z-4 za kraj rata u Hrvatskoj. (HRT)
 31. 12. - Potpisan sporazum o 4-mesečnom primirju između Srba i Bošnjaka u BiH.
 31. 12. - Prvi čečenski rat: Počinje prva bitka za Grozni.
 decembar - Zoran Đinđić na Palama.
 decembar - Mediji: zagrebački "Vjesnik" i beogradska "Borba" pod udarom vlasti (od februara "Naša Borba").

Kroz godinu

Rođenja 

 9. 1. - Ana Debelić, hrvatska rukometašica
 15. 1. - Đorđe Tanasković, srpski fudbaler
 15. 1. - Eric Dier, engleski fudbaler 
 1. 2. - Harry Styles, član One Direction
 18. 2. - Ivan Marcelić, vaterpolski vratar 
 19. 2. - Nikola Ivanović (košarkaš)
 22. 2. - Antonia Bilić, žrtva zločina († 2011)
 25. 2. - Eugenie Bouchard, teniserka
 23. 2. - Dakota Fanning, američka glumica
 1. 3. - Justin Bieber, pevač
 7. 3. - Jordan Pickford, engleski golman 
 8. 4. - Dario Šarić, košarkaš
 6. 5. - Mateo Kovačić, nogometaš 
 15. 6. - Nevena Božović, pevačica
 16. 6. - Dušan Mandić, vaterpolista
 4. 7. - Era Istrefi, kosovska kantautorka
 23. 8. - Jusuf Nurkić, košarkaš
 28. 8. - Ons Jabeur, tuniska tenisačica
 8. 9. - Ćamila Mičijević, hrvatska rukometašica 
 15. 9. - Wout van Aert, belgijski biciklist
 16. 9. - Aleksandar Mitrović, fudbaler 
 12. 10. - Amir Fejza, fudbaler Kosova
 8. 12. - Raheem Sterling, engleski fudbaler
 30. 12. - Nikola Milutinov, košarkaš

Smrti

Januar/Siječanj 
 1. 1. - Cesar Romero, američki glumac (* 1907)
 10. 1. - Mladen Oljača, književnik (* 1926)
 11. 1. - Zoran Cvijetić, načelnik Centra javne bezbjednosti Srpsko Sarajevo (* 1962)
 13. 1. - Ipe Ivandić, bubnjar "Bijelog dugmeta" (* 1955)
 15. 1. - Srećko Freundlich, učesnik NOB, novinar, "proljećar" (* 1923)
 16. 1. - Miodrag Đorđević, fotograf (* 1919)
 16. 1. - Jure Franičević-Pločar, književnik (* 1918)
 20. 1. - Matt Busby, fudbalski menadžer (* 1909)
 22. 1. - Telly Savalas, glumac (* 1922)
 23. 1. - Nikolaj Ogarkov, maršal SSSR (* 1917)
 29. 1. - Ulrike Maier, dvostruka svetska prvakinja u skijanju (* 1967)
 30. 1. - Savo Drljević, general-pukovnik JNA, narodni heroj (* 1912)
 30. 1. - Aleksandar Ristović, pesnik, urednik u izdavaštvu (* 1933)
 31. 1. - Tomanija Đuričko, glumica (* 1914)

Februar/Veljača 
 1. 2. - Radovan Samardžić, srpski istoričar i akademik (* 1922)
 2. 2. - Zaim Imamović, pjevač sevdalinke (* 1920)
 2. 2. - Marija Gimbutas, arheologinja (* 1921)
 3. 2. - Frederick Copleston, historičar filozofije (* 1907)
 6. 2. - Joseph Cotten, glumac (* 1905)
 6. 2. - Jack Kirby, umetnik stripa (* 1917)
 11. 2. - William Conrad, glumac, producent, režiser (* 1920)
 12. 2. - Rahela Ferari, srpska glumica. (* 1911.)
 12. 2. - Donald Judd, skulptor (* 1928)
 14. 2. - Andrej Čikatilo, serijski ubica (* 1936)
 15. 2. - Abdulah Jesenković, suosnivač "Svjetlosti" Sarajevo (* 1929)
 17. 2. - Randy Shilts, američki novinar i pisac (* 1951)
 17. 2. - Damir Tomljanović Gavran, pukovnik HV (* 1968)
 25. 2. - Jersey Joe Walcott, bokser (* 1914)
 26. 2. - Bill Hicks, američki komičar, satiričar (* 1961)
 28. 2. - Žarko Cvejić, operski pevač (* 1907)

Mart/Ožujak 
 4. 3. - John Candy, kanadski komičar i glumac (* 1950.)
 6. 3. - Melina Merkuri, grčka glumica, pevačica i političarka (* 1920)
 6. 3. - Zvonko Logar, novinar (* 1932)
 7. 3. - Stanko Šajtinac, novinar (* 1940)
 9. 3. - Charles Bukowski, književnik (* 1920)
 9. 3. - Abdurahman Šalja, glumac (* 1922)
 9. 3. - Fernando Rey, glumac (* 1917)
 13. 3. - Josip Hrnčević, društveno-politički radnik SFRJ i SRH (* 1901)
 15. 3. - Dušan Grk, učesnik NOB, narodni heroj (* 1906)
 17. 3. - Ljubo Ilić, učesnik Španskog rata i francuskog otpora, narodni heroj, diplomata (* 1905)
 22. 3. - Walter Lantz, animator (* 1899)
 23. 3. - Álvaro del Portillo, prelat Opus Dei, blaženik (* 1914)
 23. 3. - Luis Donaldo Colosio, predsednički kandidat u Meksiku (* 1950)
 23. 3. - Giulietta Masina, glumica (* 1921)
 27. 3. - Hakija Pozderac, društveno-politički radnik SFRJ i SR BiH (* 1919)
 28. 3. - Eugène Ionesco, francuski dramatičar rumunjskog porijekla (* 1912.)
 31. 3. - Léon Degrelle, belgijski fašista, bivši oficir SS (* 1906)

April/Travanj 
 1. 4. - Robert Doisneau, fotograf (* 1912)
 3. 4. - Jérôme Lejeune, pedijatar, genetičar (* 1926)
 5. 4. - Kurt Cobain, frontmen Nirvana-e (* 1967)
 6. 4. - Juvénal Habyarimana, predsednik Ruande (* 1937)
 6. 4. - Cyprien Ntaryamira, predsednik Burundija (* 1956)
 7. 4. - Agathe Uwilingiyimana, premijerka Ruande (* 1953)
 7. 4. - Golo Mann, istoričar, esejista, Thomasov sin (* 1909)
 8. 4. - Dada Vujasinović, srpska novinarka (* 1964)
 10. 4. - Viktor G. Afanasjev, bivši urednik "Pravde" (* 1922)
 12. 4. - Branko Mikulić, bivši predsednik SIV (* 1928)
 14. 4. - Ratko Martinović, pripadnik JVuO i NOV i POJ, general-potpukovnik JNA (* 1915.)
 22. 4. - Richard Nixon, bivši predsednik SAD (* 1913)
 27. 4. - Lynne Frederick, glumica (* 1954)
 29. 4. - Russell Kirk, američki konzervativni politički filozof (* 1918)
 30. 4. - Roland Ratzenberger, vozač Formule 1 (* 1960)

Svibanj/Maj 
 1. 5. - Ayrton Senna, vozač Formule 1 (* 1960)
 4. 5. - Josip Palada (tenisač) (* 1912)
 6. 5. - Stanko Opačić Ćanica, učesnik NOB, društveno-politički i kulturni radnik (* 1903)
 8. 5. - George Peppard, glumac (* 1928)
 10. 5. - John Wayne Gacy, serijski ubica (* 1942)
 12. 5. - Erik Erikson, psiholog, psihoanalitičar (* 1902)
 15. 5. - Olga Spiridonović, srpska glumica. (* 1923.)
 15. 5. - Tihomir Trnski, bjelovarsko-bilogorski župan (* 1955)
 19. 5. - Jacqueline Kennedy Onassis, bivša prva dama SAD (* 1929)
 21. 5. - Ralph Miliband, marksistički sociolog (* 1924)
 21. 5. - Kolë Shiroka (Kolj Široka), učesnik NOB, društveno-politički radnik sa Kosova (* 1922)
 24. 5. - Veljko Kovačević, španski borac, general-pukovnik, narodni heroj, književnik (* 1912)
 28. 5. - Momčilo Mitić, srpski slikar (* 1943)
 29. 5. - Erich Honecker, lider DDR (* 1912)
 30. 5. - Pavle Savić, fizičar i hemičar, osnivač Instituta "Vinča", bivši predsednik SANU, junak socijalističkog rada (* 1909)
 30. 5. - Marcel Bich, suosnivač firme Bic (* 1914)

Lipanj/Jun 
 9. 6. - Muhsin Rizvić, književnik, profesor (* 1930)
 10. 6. - Edward Kienholz, instalacioni umetnik (* 1927)
 12. 6. - Nicole Brown Simpson, bivša supruga O. J. Simpsona (* 1959)
 12. 6. - Ronald Goldman, ubijen sa N. B. Simpson (* 1968)
 14. 6. - Henry Mancini, američki skladatelj (* 1924.)
 15. 6. - Janko Brašić, naivni slikar (* 1906)
 18. 6. - Branko Petranović, srpski pravnik i istoričar. (* 1927.)
 19. 6. - Pavle Bogatinčević, srpski glumac (* 1905)

Jul/Juli/Srpanj 
 2. 7. - Andrés Escobar, kolumbijski fudbaler (* 1967)
 5. 7. - Bogdan Krizman, povjesničar (* 1913)
 5. 7. - Milivoj Popović Mavid, glumac (* 1909)
 6. 7. - Ahmet Haxhiu, kosovski aktivista (* 1932)
 8. 7. - Kim Il-sung, prvi Vrhovni lider DNR Koreje i posthumni Večni predsednik Republike (* 1912.)
 8. 7. - Dick Sargent, američki glumac (* 1930)
 8. 7. - Christian-Jaque, filmski režiser (* 1904)
 11. 7. - Gary Kildall, kompjuterski naučnik (* 1942)
 11. 7. - Savannah (porno glumica) (* 1970)
 12. 7. - Pajsije Svetogorac, isposnik i svetac (* 1924)
 17. 7. - Jean Borotra, francuski teniser (* 1898)
 18. 7. - Predrag Golubović, filmski reditelj i scenarista (* 1935)
 20. 7. - Paul Delvaux, slikar (* 1897)
 30. 7. - Ipče Ahmedovski, pevač (* 1966)

Avgust/August/Kolovoz 
 4. 8. - Velimir Mihajlović, lingvista, profesor BU (* 1928)
 6. 8. - Domenico Modugno, italijanski pjevač (* 1928)
 11. 8. - Peter Cushing, engleski glumac (* 1913)
 13. 8. - Manfred Wörner, generalni sekretar NATO-a (* 1934)
 14. 8. - Elias Canetti, književnik, nobelovac (* 1905)
 17. 8. - Enes Čengić, publicist (* 1926)
 19. 8. - Linus Pauling, hemičar, nobelovac za hemiju i za mir (* 1901)
 20. 8. - Aleksandar Saša Petrović, srpski reditelj (* 1929)
 22. 8. - Ninoslav Kučan, arhitekt (* 1927)
 30. 8. - Lindsay Anderson, filmski režiser (* 1923)

Septembar/Rujan 
 1. 9. - Vladimir Bulatović Vib, srpski satiričar (* 1931)
 5. 9. - Milutin Jasnić, glumac, reditelj (* 1912)
 7. 9. - Terence Young, filmski režiser (* 1915)
 8. 9. - Cata Dujšin-Ribar, hrvatska slikarica (* 1897.)
 11. 9. - Jessica Tandy, glumica (* 1909)
 12. 9. - Tom Ewell, glumac (* 1909)
  12. 9. - Risto Đogo, novinar TV bosanskih Srba (* 1956)
 15. 9. - Moana Pozzi, glumica (* 1961)
 17. 9. - Karl Popper, filozof (* 1902)
 18. 9. - Franco Moschino, modni kreator (* 1950)
 25. 9. - Louis Ferdinand, glava kuće Hohenzollern (* 1907)

Oktobar/Listopad 
 9. 10. - Ljubo Boban, povjesničar (* 1933)
 9. 10. - Fred Libou, tvorac maratonskog pokreta (* 1932)
 15. 10. - Jozo Tomašević, ekonomist, povjesničar (* 1908)
 18. 10. - Dejan Marjanović Šaban (ubijen), zvezdarski narko-diler (* 1971)
 20. 10. - Sergej Bondarčuk, režiser i glumac (* 1920)
 20. 10. - Burt Lancaster, glumac (* 1913)
 24. 10. - Raul Julia, portorikanski glumac (* 1940)

Novembar/Studeni 
 5. 11. - Milan Mladenović, pesnik, pevač i gitarista grupe Ekatarina Velika. (*1958)
 8. 11. - Romeo Savić, voždovački kriminalac (* 1969)
 12. 11. - Wilma Rudolph, američka atletičarka (* 1940)
 14. 11. - Rastko Tadić, pozorišni glumac i reditelj (* 1933)
 18. 11. - Cab Calloway, džez pevač i bendlider (* 1907)
 30. 11. - Guy Debord, marksistički teoretičar (* 1931)

Decembar/Prosinac 
 4. 12. - Čedo Grbić, učesnik NOB, narodni heroj (* 1921)
 7. 12. - Oto Šolc, hrvatski književnik (* 1913.)
 9. 12. - Dušan Vukajlović, srpski književnik (* 1948)
 12. 12. - Lavoslav Kadelburg, bivši vrhovni sudija NR Srbije i predsednik Saveza jevrejskih opština Jugoslavije (* 1910)
 12. 12. - Goran Vuković Majmun (ubijen), srpski gangster
 17. 12. - Dako Puač, general-potpukovnik JNA, narodni heroj (* 1919)
 20. 12. - Dean Rusk, bivši državni sekretar SAD (* 1909)
 24. 12. - John Osborne, britanski dramatičar
 24. 12. - John Boswell, američki gej istoričar
 24. 12. - Milan Milićević Lango, novinar i scenarista (* 1939)
 26. 12. - Silva Košćina, italijanska glumica hrvatskog porekla (* 1933)
 27. 12. - Zvonimir Kulundžić - hrvatski publicist, bibliolog i povjesničar (* 1911.)
 31. 12. - Elma Karlowa, Selma Karlovac, glumica (* 1932)

Kroz godinu 
 Stevan Pešić, književnik (* 1939)
 Branko Gavela, arheolog (* 1914)
 Asim Hodžić, general-pukovnik JNA (* 1922)

Dani sećanja

Nobelove nagrade 
 Fizika: za pionirske doprinose razvoju tehnika rasejanja neutrona za proučavanje kondenzovane materije i to - Bertram Brockhouse (razvoj neutronske spektroskopije) i Clifford Shull (razvoj tehnike neutronske difrakcije)
 Kemija: George Andrew Olah (doprinos karbokatjonskoj hemiji)
 Fiziologija i medicina: Alfred G. Gilman i Martin Rodbell (otkriće G-proteina i njihove uloge u provođenju signala u ćelijama)
 Književnost: Kenzaburo Oe (koji s poetskom silom stvara zamišljeni svet, gde se život i mit kondenzuju u zbunjujuću sliku današnjeg ljudskog udesa)
 Mir: Yasser Arafat, Shimon Peres i Yitzhak Rabin (napori za stvaranje mira na Bliskom istoku)
 Ekonomija: Reinhard Selten, John Forbes Nash, Jr., John Harsanyi (pionirska analiza ravnotežâ u teoriji nekooperativnih igara)

Reference

Literatura/Spoljne veze 
 Deset godina Slobodana Miloševića u deset slika (6) (Vreme) 
 Hronologija RSK 
  Vreme News Digest Agency 
  Yugoslavia Events Chronology (University of Texas at Arlington): Jan-April , May-August  & Sept-Dec. 1994  (pokriva ex-Yu prostor).
 en.: Template:Yugoslav_wars

Vidi takođe 
 Godišnji kalendar - Dnevni kalendar

94